Til viðbótar ákváðu eigendur Hörpu að greiða rekstrarframlag vegna hennar frá byrjun árs 2013 og út árið 2016 . Þann 23. maí síðastliðinn var gerður viðauki við samning Hörpu við ríkið og Reykjavíkurborg . Eftir yfirtöku ríkis og borgar á verkefninu , sem var gerð þegar Katrín Jakobsdóttir var menntamálaráðherra og Hanna Birna Kristjánsdóttir borgarstjóri í Reykjavík , var tekið sambankalán hjá íslensku bönkunum til að fjármagna yfirtökuna . Lánið átti að endurgreiðast þegar Harpa gæfi út skuldabréfaflokk , og í síðasta lagi í desember 2012 . Skuldabréfin eru tryggð með veði í framlagi ríki og borgar , fyrsta veðrétti í Hörpu auk handveðréttar í bankainnstæðum félagsins . Rekstrartapið jókst um 86,2 milljónir króna á milli ára og var 635,8 milljónir króna . Ef ekki hefði komið til sérstakt rekstrarframlag ríkis og borgar upp á 191 milljón króna í fyrra þá hefði rekstrartapið verið enn meira , eða um 827 milljónir króna . Þessi rekstrarvandi leiddi til þess að eiginfjárstaða Hörpu var neikvæð um síðustu áramót . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .